Document ID: 32007R1538

REGULAMENTUL (CE) NR. 1538/2007 AL COMISIEI
din 20 decembrie 2007
de modificare a Regulamentului (CE) nr. 327/98 privind deschiderea și modul de gestionare a anumitor contingente tarifare pentru importurile de orez și de brizură de orez
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1095/96 al Consiliului din 18 iunie 1996 privind punerea în aplicare a concesiunilor stabilite în lista CXL întocmită ca urmare a încheierii negocierilor prevăzute în articolul XXIV:6 din GATT (1), în special articolul 1,
având în vedere Regulamentul (CE) nr. 1785/2003 al Consiliului din 29 septembrie 2003 privind organizarea comună a pieței orezului (2), în special articolul 13 alineatul (4),
întrucât:
(1)
Articolul 3 din Regulamentul (CE) nr. 327/98 al Comisiei (3) prevede limitarea valabilității licențelor de export eliberate de anumite țări terțe în scopul prezentării unor cereri de licențe de import pentru anul în curs din cadrul contingentului.
(2)
Această dispoziție reprezintă o constrângere administrativă suportată de autoritățile comunitare, în timp ce chestiunea privind valabilitatea și controlul acestor licențe ține, în principal, de competența autorităților din țările exportatoare. Păstrarea acestei dispoziții ca o condiție de eligibilitate a cererilor de licențe de import se dovedește a fi nejustificată și inutilă. Prin urmare, aceasta trebuie eliminată.
(3)
Regulamentul (CE) nr. 327/98 trebuie modificat în consecință.
(4)
Măsurile prevăzute în prezentul regulament sunt conforme cu avizul Comitetului de gestionare a cerealelor,
ADOPTĂ PREZENTUL REGULAMENT:
Articolul 1
La articolul 3 din Regulamentul (CE) nr. 327/98, al treilea paragraf se elimină.
Articolul 2
Prezentul regulament intră în vigoare la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 20 decembrie 2007.

Labels: 3
17